**Ministru kabineta noteikumu projekta**

**„Grozījumi Ministru kabineta 2007.gada 30.oktobrī noteikumos Nr.721 „Rezerves karavīru un rezervistu iesaukšanas kārtība aktīvajā dienestā mobilizācijas gadījumā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Noteikumu projekts izstrādāts pēc Aizsardzības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta noteikumu projekts „Grozījumi Ministru kabineta 2007.gada 30.oktobrī noteikumos Nr.721 „Rezerves karavīru un rezervistu iesaukšanas kārtība aktīvajā dienestā mobilizācijas gadījumā”” (turpmāk tekstā- noteikumu projekts) izstrādāts saistībā ar Iekšlietu ministrijas izstrādāto likumprojektu „Oficiālās elektroniskās adreses likums” atbilstoši Ministru kabineta 2014.gada 3.marta rīkojumam Nr.90 „Par Oficiālās elektroniskās adreses koncepciju”. Saziņas nodrošināšanai starp iestādi un privātpersonu tiek paredzēta elektroniskā adreses izmantošana, kā arī dokumentu izstrādāšanā un noformēšanā ir iespēja pasta adreses vietā norādīt oficiālo elektronisko adresi.  Likumprojekta „Oficiālās elektroniskās adreses likums” 5.panta pirmā daļa papildināta ar trešo punktu, proti, nosakot, ka elektroniskās adreses izveide un lietošana dokumentu saņemšanai un nosūtīšanai ir obligāta arī rezerves karavīram. Līdz ar to, rezerves uzskaites un mobilizācijas sistēmas saziņas uzlabošanas nolūkā ir paredzēta elektroniskās adreses izveide un lietošana dokumentu saņemšanai un nosūtīšanai. Ievērojot norādīto, noteikumu projekta 2.punktā un 4.2.apakšpunktā tiek noteikts, ka mobilizācijas gadījumā rezerves karavīrus un rezervistus par iesaukšanu aktīvajā dienestā var informēt elektroniski, nosūtot mobilizācijas pavēsti uz oficiālo elektronisko adresi. Iekšlietu ministrijas izstrādātais likumprojekts „Oficiālās elektroniskās adreses likums” stāsies spēkā 2018.gada 1.martā. Noteikumu projekts paredz, ka noteikumi stājas spēkā 2018.gada 1.jūnijā. |
| 3. | Projekta izstrādē iesaistītās institūcijas | Ministru kabineta noteikumu projekta izstrādē tika iesaistīti Nacionālie bruņotie spēki. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Anotācijas III, IV, V, VI sadaļa- projekts šīs jomas neskar.

Aizsardzības ministrs R.Bergmanis

Vīza: Valsts sekretārs J.Garisons

16.10.2017. 14:00

380

D.Pinne,

tālr.: 67335027, fakss: 67212307

e-pasta adrese: Dana.Pinne@mod.gov.lv